मगर भाजपा के दिखाने के इन दांतों के पीछे से मुझे तो नरेंद्र भाई के ललाट पर गहरी होती जा रही लकीरें साफ दिखाई दे रही हैं। जिन्हें अमित भाई शाह के चेहरे पर उड़ती हवाइयां दूरबीन लगा कर भी नहीं देखनीं, न देखें; लेकिन देश तो नंगी आंखों से भी उन्हें देख रहा है। मैं तो चाहता हूं कि भाजपा ताज़ा नतीजों के बावजूद आत्म-मुग्ध रहे। अब भी न चेते। यही लोकतंत्र के लिए शुभ है। नरेंद्र भाई का आत्म-मोह ही तो 2019 में उन्हं इंद्रासन से नीचे फेंकेगा। इसलिए उनकी तंद्रा बनी रहे तो ही बेहतर है। मुझे पक्का यक़ीन है कि वे नहीं चेतेंगे। चेतने वाला चेतने में चार साल थोड़े ही लगाता है। भारतीय संवेदनाओं की ज़रा भी चेतना होती तो क्या नरेंद्र भाई अपने प्यारे देशवासियों के बहते आंसुओं के बीच चार बरस से ऐसे ही ठुमके लगाते विचर रहे होते?